Sny 4 groot, ryp maar nog ferm piesangs in skyfies en pak dit in ’n laag bo-op die koekielaag. Sprinkel ’n hand vol sout- grondboontjies en ’n paar glanskersies oor as jy dekadent voel – dis immers jou skepping! Sodra die roomys sy vorm behou, gaan voort met die volgende laag; indien nie, bevries dit nog ’n rukkie.
Vir die volgende laag het jy sowat 2 liter sjokoladeroomys nodig. Skep die roomys in lang repe uit met ’n plat lepel en pak dit bo-op die grondboontjies – dis makliker as om sagte roomys te probeer smeer. Strooi ’n lagie sjokoladekoekiekrummels oor om dit in plek te help hou en sit weer in die vrieskas tot dié laag ook hard is.
Vul die bak op met die oorblywende vanieljeroomys. Gebruik dit net so of dollie dit op met klapper en glanskersies. Strooi ’n laaste laag koekiekrummels oor en druk vas. Dit gee die bom ’n mooi bodem wanneer jy dit uitkeer. Vries oornag.